TOBAK 


TIL     EGET     BRUG 


1  Speclal 

« 

Collect. 

1 

SB273 

V 

M670 

AF  P 

▲.   FRIGAST    LARSEN    FORLAG 


®1|P  B.  M.  ItU  ffiibmrg 


Nnrtli  (Earnlina  ^tatp 


Special 
Golleot. 
SB?,73 
M670 


This  book  was  presented  by 


THE  FRIENDS  OF  THE  LIBRARY 


DYRKNING  OG  VIDEREBEHANDLING 


AF 


TOBAK  TIL  EGET  BRUG 


PAUL  MOLDE 

Civilingeniør 
M.  Ing.  F. 


KØBENHAVN 

A.  FRIGAST  LARSEN   FORLAG 

1941 


For  Rygere,  som  har  Adgang  til  Jorden,  det  være  sig  som 
Landbrugere,  Haveejere  eller  Lejere  af  en  Kolonihave,  kan 
Dyrkning  af  Tobak  til  eget  Brug  blive  en  spændende  Syssel,  ja, 
man  kan  næsten  sige  en  Sport. 

Hertil  kommer  yderligere,  at  i  Tider  med  Tobakknaphed  eller 
Tobakmangel  kan  Tobakken,  som  man  selv  høster  og  tilbereder, 
blive  et  højst  velkomment  Supplement  til  den  Ration,  man  kan 
faa  at  købe. 

Det  sportsmæssige  ved  Tobaksdyrkningen  knytter  sig  til  de 
store  Variationsmuligheder  med  Hensyn  til  Kvalitet  og  Smag, 
som  denne  Plante  i  særlig  Grad  frembyder.  Næppe  noget  andet 
af  Jordens  Produkter,  fra  Gulerødder  og  Kaal  til  Roser  eller 
Æbler,  kan  for  den  enkelte  Sorts  Vedkommende  falde  saa  for- 
skelligt ud  som  Tobakken. 

Et  Cox  Orange  Æble  er  altid  et  Cox  Orange  Æble,  lidt  smuk- 
kere og  sundere,  lidt  mere  veludviklet  og  maaske  ogsaa  lidt 
sødere,  alt  efter  den  Behandling  det  har  faaet  under  sin  Til- 
blivelse. Men  det  er  og  bliver  dog  et  Cox  Orange  Æble.  En  be- 
stemt Tobakssort  kan  derimod  ved  én  Behandling  blive  til 
Cigarer,  ved  en  anden  til  sødt  duftende  Cigaretter,  ved  en 
tredie  til  fin  »engelsk«  Shag  og  ved  en  fjerde  blot  til  Ho  eller 
Kompost. 

Det  er  naturligvis  ikke  saaledes,  at  enhver  Tobakssort  egner 
sig  lige  godt  til  alle  de  nævnte  Formaal,  og  Naturen  har  selv- 
sagt ogsaa  for  Tobakkens  Vedkommende  sat  visse  Grænser,  som 
ikke  lader  sig  overskride;  men  med  dette  Forbehold  kan  man 
trygt  sige,  at  alt  afhænger  af  Dyrkeren,  af  hans  Indsigt  og  Er- 
faring, Omhu  og  Udholdenhed. 

Ogsaa  for  den  erhvervsmæssige  Dyrkning  af  Tobak  gælder 
det,  at  Kvaliteten  af  det  færdige  Produkt  og  dermed  ogsaa  den 


Pris,  som  kan  opnaas,  paa  det  nøjeste  afhænger  af  Dyrkerens 
Dygtighed.  Men  for  Amatøren  kommer  hertil  yderligere,  at 
hans  Indsats  ikke  er  tilende,  blot  Raatobakken  foreligger  fær- 
dig. Skal  han  have  nogen  Glæde  af  at  ryge  sin  Tobak,  er  en 
Efterbehandling  af  en  eller  anden  Art  nødvendig;  og  ogsaa  her 
er  der  rig  Lejlighed  for  den  enkelte  til  at  naa  frem  til  interes- 
sante og  særprægede  ■ —  velsmagende  eller  mindre  velsmagende 
—  Færdigprodukter. 

Hensigten  med  denne  lille  Pjece  er,  foruden  at  skabe  forøget 
Interesse  for  Tobaksdyrkningen  som  Helhed,  at  give  dem,  som 
maatte  have  Lyst  til  at  forsøge  sig,  en  saadan  Vejledning,  at 
de,  naar  Vejledningen  folges,  har  Udsigt  til  allerede  i  første 
Omgang  at  faa  i  hvert  Fald  et  rygeligt  Produkt  som  Løn  for 
deres  Anstrengelser.  De  finere  Nuancer  kan  derimod  ikke  uden 
videre  laves  efter  en  Opskrift,  dertil  er  de  for  afhængige  af 
lokale  eller  personlige  Faktorer.  Ogsaa  her  viser  Ligheden  med 
Sporten  sig:  Det  er  let  nok  at  give  en  Vejledning  i  Højdesprin- 
gets eller  Tennisspillets  Teknik.  Men  det  er  umuligt  at  levere 
en  sikker  Brugsanvisning  paa  at  blive  Verdensmester. 

Men  endelig  skal  det  heller  ikke  skjules,  at  visse  Raad  og 
Vink,  som  egentlig  vilde  være  paa  sin  Plads,  ikke  kan  gives  — 
af  den  simple  Grund,  at  de  ikke  kendes!  Rationel  Tobaksdyrk- 
ning er  endnu  saa  ny  i  Danmark,  at  adskillig  nyttig  Viden 
venter  paa  at  blive  tilvejebragt.  Men  dette  er  vel  kun  en  Til- 
lokkelse mere  til  at  tage  Sagen  op.  Der  er  i  Virkeligheden  Er- 
faringer at  gøre,  som  kan  have  Betydning  ikke  blot  for  ens 
egen  Avl,  men  som  ogsaa  andre,  og  deriblandt  Fagfolk,  vil 
lytte  til  med  Opmærksomhed. 

Valg  af  Tobakssort 

Ved  Valget  af  Tobakssort  er  følgende  at  tage  i  Betragtning: 
Nogle  Arter  af  Tobaksslægten  er  kun  Prydplanter;  de  dyr- 
kes for  Udseendets  Skyld,  men  er  ikke  egnede  til  at  ryges. 
Dem  ser  vi  helt  bort  fra  her;  men  vi  benytter  Lejligheden  til 
at  indskyde  den  Bemærkning,  at  ogsaa  de  rygelige  Arter  af 
Tobakken  er  smukke  Planter,  som  kan  tage  sig  overordentlig 
nydeligt  ud  i  en  Have,  og  som  derfor  heller  ikke  i  denne  Hen- 
seende har  megen  Lighed  med  Kaal  eller  Kartofler. 

Af  Tobakker,  der  kan  ryges,  er  der  først  den  saakaldte 
Rustica-Tobak  (Nicotiana  rustica)  eller  Bondetobak,  der  tidli- 
gere var  omtrent  den  eneste,  der  dyrkedes  her  i  Landet.  Den 
har  gulgrønne  Blomster,   og   Planterne   bliver   som   Regel   ikke 


I"  o  b  a  k  k  e  n   pynter   i   Haven 


over  1  m  høje.  Bondetobakken  har  den  Fordel  at  være  ret 
haardfør  —  den  kan  saaledes  saas  paa  Friland  — ;  men  den 
giver  smagsmæssigt  ikke  nær  saa  gode  Produkter  som  Nicotiana 
tabacum-Sorierne,  hvorfor  det  fraraades  enhver,  der  vil  ofre 
lidt  Interesse  paa  Sagen,  at  gaa  i  Gang  med  Bondetobakken. 

Nicotiana  tabaciim-Sorierne,  der  med  en  lidt  uheldig  Fælles- 
betegnelse ogsaa  kaldes  »virginsk«  Tobak,  har  rode  eller  rød- 
lige, ofte  næsten  hvide  Blomster.  Planterne  bliver  hojere  end 
Rustica  Planterne,  1 — 2  m  eller  mere. 

Nicotiana  tabacum-Sorierne  falder  i  to  Grupper: 
1)   Sorter    af    Virginia-,    Burley-,    Kentucky-    eller    orientalsk 
Type,  som  er  egnede  til  Shagtobak  og  Cigaretter,  mindre  egnede 
til  Langpibetobak  og  uegnede  til  Cigarer  og  Cerutter. 


2)  Sorter  af  Havana-,  Brazil-,  Java-  og  lignende  Type,  som 
er  egnede  til  Cigarer,  Cerutter  og  Langpibetobak,  og  som  kan 
bruges  til  Shagtobak  og  Cigaretter,  navnlig  naar  de  sovses  godt. 
Disse  Tobakker  kræver  imidlertid  en  egentlig  Fermentering  for 
at  blive  rygelige,  og  en  saadan  er  det  vanskeligt,  ja,  i  Reglen 
umuligt  for  Amatøren,  der  ikke  har  forholdsvis  store  Mængder 
Tobak  til  Raadighed,  at  gennemføre. 

Da  hertil  kommer,  at  det  kræver  stor  Øvelse  at  rulle  bruge- 
lige Cigarer  eller  Cerutter,  tilraades  det  dem,  der  vil  dyrke 
Tobak  med  eget  Brug  for  Øje,  i  hvert  Fald  til  en  Begyndelse 
kun  at  vælge  en  af  de  under  1)  nævnte  Sorter  og  helst  en 
Virginia-  eller  Burley-Type.  Det  færdige  Produkt  skal  saa  helst 
ryges  i  en  Shagpibe  eller  laves  til  Cigaretter, 

Det  tilføjes  dog,  at  de  Tobaksplanter,  man  lettest  kan  skaffe 
sig  her  i  Landet,  ofte  er  Sorter,  der  er  udviklede  i  Sverrig  eller 
Tyskland,  og  de  er  med  Hensyn  til  Smag  og  Anvendelsesmulig- 
heder knap  saa  skarpt  placerede  i  enten  den  ene  eller  den  anden 
af  de  to  omtalte  Grupper  som  de  oprindelige  oversøiske  Sorter. 
Det  vigtigste  er,  at  den  Tobak,  man  dyrker,  tilhorer  tabacum- 
Arten. 

Ønsker  man  kun  nogle  faa  Planter,  er  det  nemmest  at  købe 
disse  hos  en  Gartner  i  Begyndelsen  af  Juni  INIaaned.  Den,  der 
selv  vil  saa,  gaar  frem  paa  følgende  Maade: 

S»aaning 

Frøene,  der  er  meget  smaa,  blandes  —  for  ikke  at  komme  til 
at  ligge  for  tæt  —  med  fint  Sand  eller  pulveriseret  Kridt  og  saas 
i  Kasse  (ved  større  Mængder  i  »halvvarm«  Drivbænk)  i  Begyn- 
delsen af  April.  Frøene  lægges  helt  overfladisk  og  dækkes  med 
et  tyndt  Lag  sandblandet  Jord,  som  derpaa  tilklappes  let  og 
vandes.  Kassen  anbringes  under  Tag,  helst  lunt  og  i  hvert 
Fald  ikke  for  koldt,  og  Jorden  holdes  godt  fugtig.  Det  varer 
i  Reglen  ret  længe,  ofte  en  Maaned,  inden  Planterne  kommer 
op.  Har  man  saaet  for  tæt,  udtyndes.  Naar  Tiden  for  Udplant- 
ningen nærmer  sig,  kan  Kassen  anbringes  udenfor  i  Solen 
om  Dagen. 

Udplantning 

I  første  Halvdel  af  Juni  plantes  der  ud.  Planterne  maa  gerne 
have  5 — 6  Blade  inden  Udplantningen,  men  mindre  Planter  kan 
ogsaa  udplantes,  naar  de  er  kraftige  og  sunde. 


Planterne,  der  som  nævnt  bliver  1 — 2  ra  høje,  sættes  med  ikke 
under  %  m's  indbyrdes  Afstand.  De  skal  staa  saaledes,  at  de 
faar  mest  mulig  Læ  og  Sol.  Efter  Plantningen  vandes,  og  det 
samme  gøres  i  tørre  Perioder;  det  er  særlig  vigtigt,  saalænge 
Planterne  endnu  ikke  er  kommet  rigtigt  i  Vækst,  hvilket  kan 
vare  nogen  Tid. 

Jorden 

Let,  sandblandet  Muldjord  er  bedst;  mere  sandholdig  Jord 
kan  ogsaa  bruges.  Mindst  egnet  er  fed  Lerjord.  Det  er  sandsyn- 
ligt, at  Jordbundens  Beskaffenhed  har  stor  Betydning  for  de 
finere  Aromanuancer,  men  herom  ved  man  endnu  ikke  noget 
sikkert. 

Oedning 

Gødningens  Indvirkning  paa  Tobakken  er  uden  Tvivl  stor. 
Med  Sikkerhed  ved  man,  at  Kali  virker  gavnligt  paa  Tobakkens 
Brændbarhed  (Glødeevne),  samt  at  klorholdig  Gødning  virker 
yderst  skadelig.  Lidt  klorfri  Kaligødning  (f.  Eks.  svovlsur  Kali) 
vil  derfor  være  godt.  Inden  Udplantningen  kan  Jorden  have 
faaet  lidt  Staldgødning.  Men  herudover  er  Gødning  ikke  nød- 
vendig, naar  Jorden  da  ikke  er  alt  for  udpint.  Eksperimenter 
med  andre  Gødninger,  f.  Eks.  Salpeter-  og  Fosfatgødninger,  vil 
utvivlsomt  kunne  føre  til  interessante  Resultater,  men  det  er 
ingenlunde  givet,  at  de  alle  vil  gaa  i  Retning  af  bedre  Tobak. 
Ajle  og  Latrin  bør  paa  Grund  af  Klorindholdet  aldrig  anvendes. 

Aftopning  og  Frøavl 

Hvis  man,  naar  Planterne  i  August  Maaned  begynder  at  faa 
Blomsterknopper,  afskærer  Top  og  Sideskud,  faar  man  større, 
kraftigere,  mere  aromatiske,  men  maaske  knap  saa  godt  for- 
brændende Blade. 

Ønsker  man  at  faa  Frø,  maa  man  naturligvis  ikke  aftoppe. 
Da  en  enkelt  Plante  kan  levere  Fro  til  20.000  nye  Planter,  be- 
høver man  kun  at  lade  en  enkelt  eller  nogle  faa  sætte  Frø. 
Hertil  vælges  de  tidligst  og  kraftigst  udviklede;  og  af  disse 
bør  man  til  Gengæld  ikke  tage  Blade.  Inden  de  første  Knopper 
springer  ud,  binder  man  en  Tylspose  eller  lignende  om  Blom- 
sterstanden for  at  hindre  fremmed  Bestøvning  ved  Insekter. 
Planten   er  tilstrækkelig  selvbestøvende  til  at  sætte   god  Frugt 


paa  den  nævnte  Maade.  Sideskud  med  senere  uden  for  Posen 
fremkommende  Blomster  fjernes.  Naar  Frøkapslerne  er  blevet 
brune,  plukkes  de  og  tørres  indendørs.  Naar  de  er  helt  tørre, 
udtages  Frøene.  Opnaar  Frøkapslerne  ikke  at  blive  brune,  inden 
den  første  Nattefrost  kan  ventes,  maa  Frøplanterne  sættes  i 
Urtepotte  og  bringes  i  Hus  forinden. 


JBladenes  Hest 

Naar  de  underste  Blade,  i  Reglen  sidst  i  Juli,  begynder  at 
blive  gule,  høstes  de.  Omkring  en  Maaned  senere  høstes  anden 
Gang,  og  senest  inden  den  første  Nattefrost  indfinder  sig,  tages 
Resten. 

Som  almindelig  Regel  gælder,  at  den  bedste  Shag-  og  Cigaret- 
tobak faas  af  Blade,  der  er  høstet  forholdsvis  sent,  og  som 
altsaa  er  blevet  ret  stærkt  gule  og  modne.  Den  daarligste  Tobak 
til  de  nævnte  Formaal  giver  Blade,  der  høstes  helt  grønne  og 
umodne.  Saadanne  Blade  er  bedre  egnet  til  Cigar-  og  Langpibe- 
tobak, men  de  kræver  i  saa  Fald  en  Fermentering. 

Høsttidspunktet  har  uden  Tvivl  stor  Betydning  for  den  fær- 
dige Vares  Kvalitet.  Ja,  man  gaar  saa  vidt,  at  man  mener,  at 
der  for  hvert  enkelt  Blad  er  en  ganske  bestemt  Dag,  som  er  den 
bedste,  og  at  Høstning  bare  een  Dag  før  eller  senere  straks 
giver  en  lille  Smule  ringere  Kvalitet. 

Bladene  plukkes,  ved  at  man  bøjer  dem  til  Siden  helt  inde 
ved  Stænglen.  De  trækkes  derefter  straks  paa  Snore  og  hænges 
til  Tørring.  Faar  de  Lov  at  ligge  blot  en  enkelt  Dag  i  sammen- 
foldet eller  sammenbunket  Tilstand,  vil  de  kunne  tage  alvorlig 
Skade  ved  begyndende  Gæring  eller  Forraadnelse. 


Twrring 

Bladene  trækkes  paa  Snore  ved  Hjælp  af  en  lang  Naal,  eller 
eventuelt  blot  ved  Hjælp  af  et  Stykke  sammenbøjet  Staaltraad. 
Snorene  kan  være  af  Garn,  f.  Eks.  Høstbindegarn  eller  ru  Sejl- 
garn; glat  Sejlgarn  er  mindre  egnet,  fordi  man  kan  risikere,  at 
Bladene  under  Tørringen  glider  paa  det  og  derved  kommer  i 
Berøring  med  hinanden. 

Naalen  stikkes  igennem  Stilkene  (Midterribberne)  et  Par  cm 
fra  disses  tykke  Ende;  se  Fig.  i.  Bladenes  indbyrdes  Afstand 
paa  Snoren  skal.  være  saa  stor,  at  de  hænger  frit  og  ikke  kom- 
mer til  at  klæbe  sammen,  i  hvilket  Tilfælde  der  hurtigt  kommer 

De   første   Blade   trækkes   paa   Snor 


Fig.  1 


Fig.  2 


Raaddenskab.  Snorene  med  de  paatrukne  Blade  hænges  derpaa 
straks  til  Torring;  se  Fig.  3.  Man  maa  passe  paa,  at  ogsaa  Snorene 
kommer  saa  langt  fra  hinanden,  at  Bladene  paa  en  Snor  ikke 
kan  røre  Bladene  paa  Nabosnorene. 

Den  Maade,  paa  hvilken  Tørringen  foregaar,  er  af  stor  Be- 
tydning for  den  tørrede  Tobaks  Kvalitet  og  Egenskaber.  Hvis 
Tørringen  sker  for  hurtigt,  bliver  Bladene  ikke  ordentlig  brune 
eller  gule,  men  beholder  for  meget  af  den  gronne  Farve,  og 
dette  er  ikke  blot  et  Spørgsmaal  om  Udseende,  men  ogsaa  om 
Smag  og  Kvalitet.  Tørringen  maa  gerne  vare  en  Maaned  eller 
mere.  Tempoet  reguleres,  ved  at  man  regulerer  Ventilationen 
i  det  Rum,  hvor  Tobakken  hænger.  Et  lukket  Lysthus,  et  Loft 
eller  en  tør  men  ikke  opvarmet  Kælder  er  derfor  bedre  end 
en  aaben  Veranda  eller  et  Halvtag.  Hvis  det  hen  i  Oktober 
eller  November  Maaned  kniber  med  at  faa  Torringen  tilende- 
bragt, eller  hvis  der  paa  noget  Tidspunkt  kommer  slørre  Mæng- 
der Skimmel,  maa  Tobakken  flyttes  til  et  opvarmet  Rum  og 
her  tørres  færdig.  Sol  maa  Tobakken  ikke  faa  under  Tørringen. 

Tørringen  er  tilendebragt,  naar  Bladene  (og  Stilkene)  er  saa 
torre,  at  de  ikke  føles  fugtige,  men  dog  ikke  mere  tørre,  end 
at  de  kan  krammes  i  Haanden  uden  at  gaa  itu. 

Ijagring  og  Fernienteriiig: 

En  egentlig  Fermentering  (Gæring)  kræver  for  at  forløbe  glat 
større  Mængder  Tobak,  end  Amatøren  normalt  raader  over  (ad- 
skillige Hundrede  kg).  For  Virgina-,  Burley-  og  lignende  To- 
bakssorter  er  længere  Tids  Lagring  i  stærkt  sammenpresset  Til- 
stand imidlertid  ogsaa  tilstrækkelig. 

Naar  Bladene  har  den  lige  nævnte  Fugtighedstilstand,  tages 
de,  naar  det  kun  drejer  sig  om  smaa  Mængder  (mindre  end 
1 — 2  kg),  af  Snorene  og  pakkes  tæt  sammen  i  en  Trækasse  af 
passende  Størrelse,  d.  v.  s.  saaledes  at  den  sammenpressede 
Tobaksmasse  ikke  faar  for  ringe  Højde.  Ved  større  Mængder 
samles  Bladene  forst  i  Bundter  (Dokker)  paa  30 — 50  Stykker, 
som  sammenbindes  hver  for  sig  med  en  Snor  stramt  om  Stilke- 
enderne; se  Fig.  2.  Bundterne  lægges  i  Kassen  med  Stilkeender- 
ne til  forskellig  Side,  saaledes  at  Tobakken  ogsaa  her  pakkes 
saa  tæt  som  muligt.  Oven  paa  Tobakken  lægges  et  Laag,  der 
naar  tæt  ud  til  Kassens  Sider,  men  som  dog  kan  bevæge  sig 
frit  op  og  ned  i  Kassen;  se  Fig.  4.  Oven  paa  Laaget  lægges  nogle 
store  Sten  eller  andet  tungt,  svarende  til  en  Belastning  paa  om- 
kring 50  kg  pr.  Kvadratmeter  Laag.  Hvis  Kassen  ikke  er  helt 
tæt,  udfores  den  med  Papir,  inden  Tobakken  nedlægges. 

Skulde  Tobakken  inden  Nedpakningen  være  blevet  for  tør, 
maa  den  først  fugtes  til  omtalte,  rette  Fugtighedstilstand.  Dette 
gøres  ved  at  neddyppe  den  et  Øjeblik  i  Vand  og  derpaa  lade 
den  ligge  i  Bunke  og  trække  til  næste  Dag.  Er  den  nu  blevet 
for  fugtig,  tørres  den  i  fornødent  Omfang, 

Den  færdigpakkede  Kasse  anbringes  paa  et  ikke  for  koligt 
Sted.  Luftfugtigheden  her  er  af  mindre  Betydning,  saafremt 
Kassen  er  tæt  og  Tobakken  tilstrækkelig  fast  pakket.  Hvor- 
længe  man  vil  lade  Tobakken  lagre  paa  denne  Maade,  afhænger 
af  ens  Taalmodighed  og  de  Erfaringer,  man  efterhaanden  gør; 
men  et  Aars  Lagring  bliver  Tobakken  i  hvert  Fald  kun  bedre  af. 

Vil  man  prøve  at  faa  en  egentlig  Fermentering,  der  forløber 
under  Temperaturstigning,  i  Gang,  anbringes  Kassen  varmt, 
f.  Eks.  i  et  Fyrrum  eller  i  et  til  Stadighed  godt  opvarmet  Lo- 
kale. Temperaturen  i  Tobakken  konstateres  bedst  med  et  Ter- 
mometer, som  igennem  et  lille  Hul  i  Laaget  er  stukket  ind  til 
Midten  af  Tobakken;  se  Fig.  4.  Har  man  for  meget  Tobak,  til 
at  Termometeret  kan  naa  helt  ind,  indsætter  man  et  Jernrør, 
hvis  indre  Diameter  netop  tillader,  at  man  ved  Hjælp  af  en 
Snor  kan  hejse  Termometeret   ned   til  Tobakkens  Midte.  Tem- 

Fig.  3 


peraturen  maa  kun  stige  til  60"  C.  I  Stedet  for  et  Termometer 
kan  man  nøjes  med  jævnligt  at  føle  med  Haanden  ind  imellem 
Tobaksbladene.  De  maa  blive  godt  haandvarme,  men  ikke 
brænde.  Med  kun  nogle  faa  kg  Tobak  vil  det  imidlertid  som 
Regel  ikke  lykkes  at  faa  nogen  nævneværdig  Temperaturstig- 
ning i  Gang. 

Har  man  saa  meget  Tobak  i  Kassen,  at  Temperaturen  naar  op 
paa  60^^  C,  tages,  naar  dette  sker,  al  Tobakken  ud,  hvorved  den 
afkøles.  Den  lægges  derpaa  i  igen,  men  saaledes  at  den  Tobak, 
der  før  laa  yderst  i  Kassen,  nu  kommer  ind  i  Midten.  Denne 
Ompakning  gentages,  indtil  Temperaturen  ikke  mere  naar  op 
paa  50 — 60"  C,  hvorefter  Fermenteringen,  naar  Temperaturen 
igen  er  blevet  normal,  er  færdig. 

Naar  Tobakken  er  fermenteret  eller  blot  færdiglagret,  er  den 
blevet  til  Raatobak. 


ISkæring 

Raatobakken  skal,  inden  den  kan  ryges  i  Pibe  eller  Cigaret, 
skæres.  Skal  den  udvaskes  eller  sovses,  foretages  disse  Processer 
inden  Skæringen.  Langpibetobak  sovses  ikke,  og  Udvaskning 
er  normalt  overflødig. 

Man  kan  lade  lave  eller  faa  at  købe  smaa  Haandmaskiner  til 
Skæring  af  Tobak;  men  har  man  kun  nogle  faa  kg  Raatobak, 
klarer  man  sig  let  med  en  almindelig  skarp  Kniv. 

Under  Skæringen  maa  Tobakken  være  saa  fugtig,  at  den  ikke 
springer  itu.  Er  den  for  tør,  fugtes  den,  ved  at  Bladene  neddyp- 
pes  et  Øjeblik  i  Vand  og  derpaa  henlægges  let  sammenbunket 
en  Dag  eller  to,  indtil  Fugtigheden  har  fordelt  sig  jævnt. 

Bladene  lægges  derpaa  i  et  passende  Antal  omhyggeligt  oven 
paa  hinanden  og  skæres  i  Strimler  af  den  ønskede  Bredde  paa 
tværs  af  Bladenes  Længderetning. 

Den  skaarne  Tobak  udbredes  til  Tørring  i  et  tyndt  Lag  i  et 
opvarmet  Lokale,  indtil  den  har  en  passende  Fugtighed  til  at 
kunne  ryges.  Den  kan  ogsaa  torres  forsigtigt  paa  en  Jernplade 
over  svag  Ild  og  under  stadig  Omrøring. 

Udvanding 

Hvis  en  lille  Prøve  af  Tobakken,  ogsaa  efter  at  den  er  sovset 
paa  en  af  de  nedenfor  angivne  Maader,  stadig  er  for  skrap  i 
Smagen,  kan  man  begynde  med  at  udvande  Raatobakken.  Dette 
foregaar  simpelthen  ved,  at  de  hele  Tobaksblade  nedlægges  i 
Vand  nogle  Minutter  eller  Timer,  som  man  finder  det  passende, 
og  derpaa  atter  tørres.  Vandet,  som  er  giftigt,  kastes  straks 
bort!  En  saadan  Udvanding  af  Tobakken  er  naturligvis  ikke 
gavnlig  for  dens  Aroma,  og  er  derfor  kun  en  Nødhjælp,  som 
man  i  Almindelighed  bør  undgaa.  Den  er  som  Regel  heller  ikke 
nødvendig. 

Sovsning 

Ved  Fremstilling  af  Shagtobak  og  visse  Typer  Cigaretter 
spiller  Sovsningen  en  stor  Rolle.  Her  er  atter  et  rigt  Felt  for 
den  enkelte  Dyrker  til  at  eksperimentere  og  derigennem  efter- 
haanden  naa  til  de  Produkter,  hvis  Smag  han  sætter  særlig  Pris 
paa.  Det  siger  sig  selv,  at  man  prøver  sig  frem  med  smaa 
Mængder  Tobak  og  ikke  straks  tager  hele  Portionen  i  Arbejde. 

Til  Sovsningen  anvendes  hovedsagelig  Stoffer  af  to  Grupper, 
nemlig  Sukkerarter  og  søde,  tørrede  Frugter.  De  kan  bruges 
baade  hver  for  sig  og  sammen. 

Af  Sukkerarter  kan  anvendes:  almindeligt  Husholdningssuk- 
ker,  Druesukker,  Sirup,  Honning  o.  lign.  Til  denne  Gruppe  maa 
ogsaa  regnes  Kakao,  Chokolade,  Lakrids  etc,  men  saadanne 
Stoffer  anvendes  sjældent  alene;  de  benyttes  mere  til  sammen 
med  andre  Ting  at  sætte  et  særligt  Præg  paa  Produktet. 

Fig.  4 

Sukkerstofferne  har  den  Virkning,  at  de  gør  Tobakken  mil- 
dere og  sødere  i  Smagen,  og  samtidig  forbedres  som  Regel 
Brændbarheden. 

Af  tørrede  Frugter  kan  især  nævnes  Svesker,  Rosiner  og 
Figner,  der  alle  foruden  at  virke  paa  lignende  Maade  som  Suk- 
kerarterne tillige  tilfører  Tobakken  ret  udprægede  Smags- 
stoffer. 

Sovsningen  med  Sukkerarter  udføres  saaledes:  Man  oploser 
den  Mængde  Sukkerstof,  som  ønskes  anvendt,  i  den  mindst  mu- 
lige Mængde  Vand,  og  den  stærke  Sukkeroplosning  fordeles  der- 
paa  jævnt  over  de  hele,  tørre  Tobaksblade.  Disse  henlægges 
derefter  i  en  let  sammenpresset  Bunke  for  at  trække  i  et  Par 
Dage,  og  udbredes  derpaa  om  fornødent  til  Tørring.  Naar  Fug- 
tigheden er  passende,  skæres,  hvorefter  der  tørres  til  Rygefug- 
tighed som  angivet  paa  forrige  Side   (Skæring,  sidste  Stykke). 

De  tørrede  Frugter,  som  skal  anvendes,  udblødes  en  Dag  eller 
to  med  den  mindst  mulige  Mængde  Vand  (Svesker  o.  lign.  af- 
stenes forinden),  og  det  hele  gaar  derpaa  igennem  Kødmaskinen, 
hakkes,  æltes  eller  eventuelt  koges  til  Mos.  Mosen,  der  kan  sies 
gennem  en  Sigte,  hvis  man  foretrækker  det,  udbredes  over  To- 
baksbladene, og  derefter  gaar  man  videre  som  ovenfor  nævnt. 

Man  kan  anvende  Husholdningssukker  o.  lign.  alene  eller  Sve- 
sker alene,  og  man  kan  anvende  begge  Dele  sammen.  Man  kan 
ogsaa  komponere  en  Sovs  af  mange  Ingredienser,  baade  Sukker- 
stoffer, Frugter  o.  s.  v.  Den  nojagtige  Sammensætning  bliver 
hver  enkelts  Sag  og  —  Hemmelighed. 

Den  Mængde  Sovs,  man  skal  bruge,  beregnes  saaledes:  Man 
tager  saa  meget  Torstof  ialt  (altsaa  Sukker  og  tørrede  Frugter 
m.  m.  tilsammen),  som  svarer  til  10 — 50  %  af  Raatobakkens 
Vægt,  alt  efter  Smag  og  Behag.  Har  man  maattet  bruge  saa 
meget  Vand  til  Sovsen,  at  hele  dennes  Kvantum  ikke  kan  an- 
bringes paa  een  Gang,  sætter  man  først  saa  meget  af  Sovsen  til, 
som  Tobakken  kan  tage,  lader  denne  trække  og  tørre  og  tilsæt- 
ter derpaa  Resten. 

Den  sovsede,  skaarne  og  derefter  tilpas  torrede  Tobak  bliver 
som  Regel  bedre  ved  nogle  Maaneders  Lagring  i  tæt  tillukkede 
Daaser  eller  Glas. 

Blandings  af  forskellige  Tobakker 

Udmærkede  Smagsvirkninger  kan  opnaas  ved  Blanding  af 
forskellige  Raatobakker  inden  disses  videre  Behandling.  Da 
den  enkelte  Dyrker  i  Reglen  kun  raader  over  een  eller  vel  højst 
et  Par  Sorter,  anbefales  det  at  bytte  med  andre  Dyrkere.  En- 
delig kan  man  ogsaa  blande  sin  egen  færdige  Pibe-  eller  Ciga- 
reltobak  med  indkøbte  Tobakker  og  derved  strække  disse  be- 
tydeligt, 

Cigarrnlning 

Cigarrulningens  Kunst  er  som  tidligere  nævnt  vanskelig,  og 
vil  sikkert  give  Begynderen  Skuffelser.  Men  naturligvis  kan 
den  læres. 

Al  Tobak  til  Cigarrulning  skal  være  saa  fugtig,  at  den  kan 
krammes  uden  at  gaa  itu.  Den  skal  derpaa  strippes,  d.  v.  s.  alle 
Stilke  og  Midterribber  fjernes.  Tobakken   skal   ikke  sovses. 

En  Cigar  bestaar  nu  af  3  Dele:  Indlæg  og  Omblad,  der  tilsam- 
men danner  Viklen.  Uden  paa  Viklen  ligger  Dækbladet. 

Til  Omblad  og  navnlig  til  Dækblad  tages  kun  hele  Stykker 
uden  Huller;  de  udskæres  inden  Rulningen  i  passende  Form. 
Det  øvrige  bruges  til  Indlæg  og  eventuelt  til  Pibetobak. 

En  passende  Mængde  Tobak,  uskaaret  men  delt  i  mindre  Styk- 
ker, formes  i  Haanden  til  en  Slags  Rulle,  der  omsvøbes  med 
Ombladet.  Viklen  lægges  derpaa  i  et   Stykke   stift   Papir,  hvor 

den  tørrer  noget,  saaledes  at  den  bedre  holder  sin  Form  og 
lettere  lader  sig  overrulle  med  Dækbladet.  Dette  rulles  paa  fra 
den  Ende,  i  hvilken  Cigaren  skal  tændes,  og  fæstnes  i  Spidsen 
med  lidt  Gummi-  eller  Dekstrinopløsning.  Cigaren  skal  derefter 
tørre  til  Rygefugtighed. 

rdbytte 

Som  Udbytte  af  Dyrkningen  kan  man  gennemsnitlig  regne 
med  omkring  15  Blade  pr.  Plante,  hvilket  svarer  til  50 — 100  g 
tørret  Tobak.  Ved  Sov^ning  til  Shagtobak  o.  lign.  kan  Vægten 
forøges  med  henimod  V-i  Gang. 

Anmeldelsespligt  og  Dyrkningsafgift 

Efter  Loven  er  enhver,  der  dyrker  Tobak  —  udover  nogle 
enkelte  Planter  alene  til  Pryd  — ,  pligtig  at  anmelde  Dyrknin- 
gen, senest  inden  Udgangen  af  Juli  Maaned  det  paagældende 
Aar,  til  Vurderingsformanden  i  den  Skyldkreds  (Ejendoms- 
skyldvurderingen), hvori  det  dyrkede  Areal  er  beliggende. 
Blanket  til  Anmeldelsen  faas  udleveret  hos  Vurderingsforman- 
den. I  Tvivlstilfælde  kan  man  henvende  sig  til  Inspektoratet  for 
Tobaksbeskatningen,  Frederiksholmskanal  25,  Kobenhavn  K. 
Dyrkningsafgiften  er  50  Øre  pr.  kg  lufttørret  Tobak. 

